proxectonos/corpus_dominio_legal_administrativo_tmp huggingface dataset:
EXTRACTO da Orde do 11 de setembro de 2017 pola que se establecen as bases que regulan as axudas e subvencións para o fomento do emprego a través dos programas de cooperación no ámbito de colaboración coas entidades sen ánimo de lucro para contratar axentes de emprego e unidades de apoio, e se convocan para o ano 2017.
Consellería de Economía, Emprego e Industria — III. Outras disposicións — 26/09/2017

BDNS (Identif.): 363025.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Entidades beneficiarias
Entidades sen ánimo de lucro prestadoras de servizos sociais que establezan accións específicas de conformidade cos seus estatutos para a inserción, preferentemente, das persoas con discapacidade e/ou en risco de exclusión social, sempre que non estean incursas nalgunha das circunstancias establecidas no artigo 10.2 da Lei 9/2007, do 13 de xuño, de subvencións de Galicia.
Segundo. Obxecto
Financiamento de accións de fomento de emprego en colaboración con entidades sen ánimo de lucro prestadoras de servizos sociais, a través da concesión de axudas e subvencións para a contratación ou prórroga da contratación concedida na convocatoria do ano 2016 de axentes de emprego e unidades de apoio (procedemento TR352B), que colaborarán na implantación das políticas activas de emprego e na realización de funcións relacionadas coa dinamización e coa creación de emprego no ámbito das persoas con discapacidade e/ou en risco de exclusión social.
Terceiro. Bases reguladoras
Orde do 11 de setembro de 2017 pola que se establecen as bases que regulan as axudas e subvencións para o fomento do emprego a través dos programas de cooperación no ámbito de colaboración coas entidades sen ánimo de lucro para contratar axentes de emprego e unidades de apoio, e se convocan para o ano 2017.
Cuarto. Importe
Para a concesión destas axudas destínanse 1.022.082,51 euros.
Quinta. Prazo de presentación de solicitudes
O prazo de presentación de solicitudes será dun mes, contado desde o día seguinte ao da publicación da orde no
Diario Oficial de Galicia
. Para estes efectos, entenderase como último día do prazo o correspondente ao mesmo ordinal do día da publicación. Se este último día é inhábil, entenderase prorrogado ata o primeiro día hábil seguinte. Se no mes de vencemento non hai día equivalente, entenderase que o prazo finaliza o último día do mes.
Santiago de Compostela, 11 de setembro de 2017
EXTRACTO da Resolución do 18 de setembro de 2017 pola que se lle dá publicidade ao acordo do Consello de Dirección que aproba as bases reguladoras para a concesión de axudas, en réxime de concorrencia non competitiva, a particulares para a adquisición de materiais e pezas de mobiliario de cociña e baño (Reforma17), así como a selección de entidades colaboradoras que participarán na súa xestión, e se procede á súa convocatoria.
Instituto Galego de Promoción Económica — III. Outras disposicións — 27/09/2017

BDNS (Identif.): 363289.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index):
Primeiro. Persoas beneficiarias
Poderán ser beneficiarias destas axudas as persoas físicas, maiores de idade, consumidores individuais, propietarias ou titulares de calquera dereito sobre inmobles do sector residencial situados na Comunidade Autónoma de Galicia, sempre que os bens subvencionables descritos no artigo 3 das bases reguladoras se adquiran nunha entidade colaboradora adherida ao programa Reforma17 e se destinen ao dito inmoble.
Segundo. Obxecto
As axudas concédense en réxime de concorrencia non competitiva e teñen por obxecto incrementar e incentivar a demanda interna de materiais de rehabilitación e pezas de mobiliario para cociña e baño en Galicia, e tratar de repercutir con ela nos sectores industriais e comerciais galegos.
O Igape publicará na súa páxina web www.igape.es/reforma17 a relación actualizada en todo momento dos establecementos de venda adheridos ao programa.
Terceiro. Bases reguladoras
Resolución do 18 de setembro de 2017 pola que se lle dá publicidade ao acordo do Consello de Dirección que aproba as bases reguladoras para a concesión de axudas, en réxime de concorrencia non competitiva, a particulares para a adquisición de materiais e pezas de mobiliario de cociña e baño (Reforma17), así como a selección de entidades colaboradoras que participarán na súa xestión, e se procede á súa convocatoria.
Cuarto. Importe
Os créditos dispoñibles para concesións nesta convocatoria aboaranse con cargo á aplicación orzamentaria 09.A1-741A-7802 e por un importe de 1.800.000,00 € con cargo ao exercicio 2017.
Quinto. Prazo de presentación de solicitudes
O prazo de presentación de solicitudes de axuda comezará aos 10 días hábiles desde o día seguinte ao da publicación da resolución de convocatoria no Diario Oficial de Galicia e finalizará o 17 de novembro de 2017, agás que se produza o suposto de esgotamento de crédito.
Santiago de Compostela, 18 de setembro de 2017
RESOLUCIÓN do 18 de setembro de 2017, da Secretaría Xeral Técnica da Consellería do Mar, pola que se lle dá publicidade a unha encomenda de xestión á empresa Tecnologías y Servicios Agrarios, S.A., filial do medio propio Empresa de Transformación Agraria, S.A., para executar durante o ano 2017.
Consellería do Mar — III. Outras disposicións — 27/09/2017

De conformidade co artigo 8 da Lei 19/2013, do 9 de decembro, de transparencia, acceso á información pública e bo goberno, dáse publicidade á seguinte encomenda coas seguintes características:
Resolución do 17 de agosto de 2017, da Consellería do Mar, pola que se lle encarga ao medio propio Tecnologías y Servicios Agrarios, S.A. (Tragsatec) a realización do estudo de valoración dos proxectos subvencionables a través do Fondo Europeo Marítimo e de Pesca (FEMP) 2014-2020.
– Actividade: traballos para a fixación dos criterios técnicos para a realización das tarefas necesarias para o estudo do cálculo dos investimentos máximos subvencionables dos proxectos para os cales se solicita financiamento a través do FEMP.
– Natureza e alcance da xestión encomendada: encomenda de xestión a medios propios ao ter a empresa Tecnologías y Servicios Agrarios, S.A., filial da Empresa de Transformación Agraria, S.A., a consideración de medio propio instrumental e de servizo técnico da Administración xeral da Comunidade Autónoma de Galicia, en cumprimento do establecido nos artigos 10 e 47 e seguintes da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
– Prazo de vixencia: ata o 31 de decembro de 2017.
– Financiamento: tramitación con cargo aos orzamentos da Comunidade Autónoma de Galicia para o ano 2017, aplicación orzamentaria 14.02.723A.640.1, e con código de proxecto 2016 00287 e foi cofinanciada polo Fondo Europeo Marítimo e de Pesca nun 75 % na medida 7: asistencia técnica.
Santiago de Compostela, 18 de setembro de 2017
RESOLUCIÓN do 18 de setembro de 2017, da Secretaría Xeral Técnica da Consellería do Mar, pola que se lle dá publicidade a unha encomenda de xestión ao medio propio Empresa Pública de Servizos Agrarios Galegos, S.A., executada durante o ano 2017.
Consellería do Mar — III. Outras disposicións — 27/09/2017

De conformidade co artigo 8 da Lei 19/2013, do 9 de decembro, de transparencia, acceso á información pública e bo goberno, dáse publicidade á seguinte encomenda coas seguintes características:
Resolución do 29 de agosto de 2017, da Consellería do Mar, pola que se lle encarga ao medio propio Empresa Pública de Servizos Agrarios Galegos, S.A. (Seaga) a realización dos traballos de reinstalación, na ría de Ferrol, dos moluscos bivalvos procedentes de zonas de produción declaradas como clase C no litoral norte da Comunidade Autónoma de Galicia durante o período 1 de setembro 2017 ao 30 de xuño de 2018.
– Actividade: executar os traballos con suxeición ao prego de prescricións técnicas do expediente PE-ST-17001 correspondentes para a reinstalación, na ría de Ferrol, dos moluscos bivalvos procedentes de zonas de produción declaradas como clase C no litoral norte da Comunidade Autónoma.
– Natureza e alcance da xestión encomendada: encomenda de xestión a medios propios ao ter a Empresa Pública de Servizos Agrarios Galegos, S.A. (Seaga) a consideración de medio propio instrumental e de servizo técnico da Administración xeral da Comunidade Autónoma de Galicia, en cumprimento do establecido nos artigos 10 e 47 e seguintes da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
– Prazo de vixencia: ata o 30 de xuño de 2018.
– Financiamento: tramitouse con cargo aos orzamentos da Comunidade Autónoma de Galicia para o ano 2017, aplicación orzamentaria 14.03.723A.604.2, e foi cofinanciada polo Fondo Europeo Marítimo e de Pesca nun 75 % (prioridade 1: fomentar unha pesca sustentable medida 1.2.1-protección e recuperación da biodiversidade e dos ecosistemas mariños).
Santiago de Compostela, 18 de setembro de 2017
RESOLUCIÓN do 18 de setembro de 2017, da Secretaría Xeral Técnica da Consellería de Sanidade, pola que se dá publicidade dos convenios de colaboración subscritos por esta consellería e polo Servizo Galego de Saúde no segundo cuadrimestre do ano 2017.
Consellería de Sanidade — III. Outras disposicións — 27/09/2017

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), impón a cada Consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para cumprir esa obrigación, por medio da presente resolución dáselle publicidade á relación dos convenios subscritos pola Consellería de Sanidade e polo Servizo Galego de Saúde nos meses de maio, xuño, xullo e agosto do ano 2017 e que se incorpora como anexo a esta resolución.
Santiago de Compostela, 18 de setembro de 2017
CORRECCIÓN DE ERROS. Resolución do 28 de xullo de 2017 pola que se adxudican as axudas da Orde do 29 de maio de 2017, conxunta da Consellería de Cultura, Educación e Ordenación Universitaria e da Consellería de Economía, Emprego e Industria, pola que se establecen as bases para a concesión, en réxime de concorrencia competitiva, das axudas de apoio á etapa predoutoral nas universidades do SUG, nos organismos públicos de investigación de Galicia e noutras entidades do Sistema galego de I+D+i, cofinanciadas parcialmente polo programa operativo FSE Galicia 2014-2020, e se procede á súa convocatoria para o exercicio 2017.
Consellería de Cultura, Educación e Ordenación Universitaria — III. Outras disposicións — 27/09/2017

Advertido erro no texto da citada resolución, publicada no
Diario Oficial de Galicia
número 151, do mércores 9 de agosto de 2017, procede efectuar a seguinte corrección:
No anexo III, na páxina 38299, onde di:
Debe dicir:
RESOLUCIÓN do 14 de setembro de 2017 pola que se conceden as axudas destinadas ao cofinanciamento dos servizos de comedor escolar xestionados polas asociacións de nais e pais do alumnado dos centros públicos non universitarios dependentes desta consellería, para o curso académico 2016/17.
Consellería de Cultura, Educación e Ordenación Universitaria — III. Outras disposicións — 27/09/2017

Dada conta das solicitudes presentadas ao abeiro do disposto na Orde do 30 de maio de 2017 pola que se establecen as bases e se convocan as axudas destinadas ao cofinanciamento dos servizos de comedor escolar xestionados polas asociacións de nais e pais do alumnado dos centros públicos non universitarios dependentes desta consellería, para o curso académico 2016/17, no marco da aplicación orzamentaria 10.10.423A.481.0 dos orzamentos xerais da Comunidade Autónoma de Galicia para o ano 2017, polo importe total de 552.998,00 euros.
E vista a proposta formulada pola comisión avaliadora e elevada a esta secretaría xeral, por conduto do seu presidente,
1. Outorgar as axudas a favor das asociacións, federacións e confederacións de nais e pais de alumnos/as que a continuación se detallan (anexo).
2. Denegar a axuda ás seguintes ANPA e declarar a súa desistencia:
• ANPA Castro Baxoi (CPI Castro Baxoi, Miño, A Coruña) porque presentou a renuncia a continuar no procedemento.
• ANPA Santa Uxía (CEIP O Grupo, Ribeira, A Coruña) por non estar ao día no pagamento coa Axencia Estatal de Administración Tributaria.
3. Que se dispoñan os créditos necesarios polos importes e as anualidades que se sinalan na relación anterior, con cargo á aplicación 10.10.423A.481.0 dos orzamentos xerais de gastos da Comunidade Autónoma de Galicia para o ano 2017.
4. Publíquese no Diario Oficial de Galicia e na páxina web da consellería e notifíquese esta resolución aos interesados, quen disporán dun prazo de dez días para a súa aceptación, transcorrido o cal sen que se producise manifestación expresa entenderase tacitamente aceptada.
Contra esta resolución poderá interpoñerse recurso potestativo de reposición ante o conselleiro de Cultura, Educación e Ordenación Universitaria no prazo dun mes, a partir do día seguinte a aquel en que se publique no Diario Oficial de Galicia, de acordo co establecido na Lei 39/2015, do 1 de outubro, do procedemento administrativo común das administracións públicas, ou ser impugnada directamente ante a xurisdición contencioso-administrativa, no prazo de dous meses, ante o Tribunal Superior de Xustiza de Galicia, de acordo co establecido na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 14 de setembro de 2017
RESOLUCIÓN do 31 de agosto de 2017 pola que se dispón a publicación da encomenda de xestión á sociedade Xestión do Solo de Galicia- Xestur, S.A. para a posta en marcha e difusión do Observatorio do Solo Empresarial de Galicia e a elaboración de determinados dos seus contidos.
Instituto Galego da Vivenda e Solo — III. Outras disposicións — 15/09/2017

O Instituto Galego da Vivenda e Solo (IGVS) encomendou o 28 de agosto de 2017 á sociedade Xestión do Solo de Galicia-Xestur, S.A. a realización dos traballos de posta en marcha e difusión do Observatorio do Solo Empresarial de Galicia e a elaboración de determinados dos seus contidos, de acordo co disposto nos artigos 7, 8 e 13 da Lei 14/2013, do 26 de decembro, de racionalización do sector público autonómico.
A encomenda terá a natureza de encomenda de xestión intersubxectiva, en canto a que a entidade sociedade Xestión do Solo de Galicia-Xestur, S.A. ten a consideración de medio propio e instrumental e de servizo técnico da Administración xeral da Comunidade Autónoma de Galicia, nos termos establecidos no artigo 9.2 da Lei 14/2013, do 26 de decembro, e terá un prazo de vixencia ata o 31 de decembro de 2019. Así mesmo, cando razóns de oportunidade debidamente acreditadas no expediente así o aconsellen, poderá procederse á finalización anticipada da encomenda.
Para xeral coñecemento e en cumprimento do disposto no punto 3 do artigo 9 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, disponse a súa publicación.
Santiago de Compostela, 31 de agosto de 2017
RESOLUCIÓN do 31 de agosto de 2017 pola que se dispón a publicación da encomenda de xestión á sociedade Xestión do Solo de Galicia-Xestur, S.A. para a realización dos traballos de difusión e apoio técnico na tramitación dos programas de axudas das áreas de rehabilitación integral (ARI) dos Camiños de Santiago xestionados por esta entidade.
Instituto Galego da Vivenda e Solo — III. Outras disposicións — 15/09/2017

O Instituto Galego da Vivenda e Solo (IGVS) encomendou o 28 de agosto de 2017 á sociedade Xestión do Solo de Galicia-Xestur, S.A. a realización dos traballos de difusión das áreas de rehabilitación integral (ARI) e de información e apoio técnico na tramitación dos programas de axudas xestionados polo IGVS no ámbito das ARI dos Camiños de Santiago, de acordo co disposto nos artigos 7, 8 e 13 da Lei 14/2013, do 26 de decembro, de racionalización do sector público autonómico.
A encomenda terá a natureza de encomenda de xestión intersubxectiva, en canto a que a entidade sociedade Xestión do Solo de Galicia-Xestur, S.A. ten a consideración de medio propio e instrumental e de servizo técnico da Administración xeral da Comunidade Autónoma de Galicia, nos termos establecidos no artigo 9.2 da Lei 14/2013, do 26 de decembro, e terá un prazo de vixencia ata o 31 de decembro de 2017. Así mesmo, cando razóns de oportunidade debidamente acreditadas no expediente así o aconsellen, poderá procederse á finalización anticipada da encomenda.
Para xeral coñecemento e en cumprimento do disposto no punto 3 do artigo 9 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, disponse a súa publicación.
Santiago de Compostela, 31 de agosto de 2017
ORDE do 5 de setembro de 2017 pola que se modifica a Orde do 28 de marzo de 2017 pola que se establecen as bases reguladoras que rexerán as axudas destinadas á colaboración no financiamento de actuacións en materia de arquivos, e se procede á súa convocatoria para o ano 2017.
Consellería de Cultura, Educación e Ordenación Universitaria — III. Outras disposicións — 15/09/2017

O día 11 de abril de 2017 publicouse no Diario Oficial de Galicia a Orde do 28 de marzo de 2017, pola que se establecen as bases reguladoras que rexerán as axudas destinadas á colaboración no financiamento de actuacións en materia de arquivos e se procede á súa convocatoria para o ano 2017.
No artigo 15.1 da devandita orde establecíase que o prazo para que os beneficiarios das axudas acrediten e xustifiquen os proxectos subvencionados será ata o 30 de outubro de 2017; en caso de non xustificarse a totalidade do orzamento do proxecto, a subvención será minorada na mesma proporción.
Tendo en conta a data de resolución das devanditas axudas, motivada polo longo proceso de avaliación e resolución, xunto á complexidade da execución dos proxectos, co fin de facer viables os procesos de execución e xustificación por parte dos beneficiarios resultantes, sen que con iso se cause prexuízo a terceiros, considérase necesario ampliar o prazo de xustificación.
Visto o anterior,
Artigo único. Modificación da Orde do 28 de marzo de 2017
Modifícase o artigo 15.1 da Orde do 28 de marzo de 2017 pola que se establecen as bases reguladoras que rexerán as axudas destinadas á colaboración no financiamento de actuacións en materia de arquivos e se proceda á súa convocatoria para o ano 2017, queda como segue:
«Artigo 15 Prazo, xustificación e pagamento das axudas
1. O prazo para que os beneficiarios das axudas acrediten e xustifiquen os proxectos subvencionados será ata o 30 de novembro de 2017; en caso de non xustificarse a totalidade do orzamento do proxecto, a subvención será minorada na mesma proporción».
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 5 de setembro de 2017
RESOLUCIÓN do 3 de agosto de 2017, da Secretaría Xeral Técnica da Consellería de Infraestruturas e Vivenda, pola que se dá publicidade a unha encomenda de xestión ao Instituto Galego da Vivenda e Solo para a realización de traballos técnicos que se susciten no expediente de contratación relativo á redacción do proxecto de construción dun novo edificio administrativo para a Xunta de Galicia, así como a modificación urbanística do Plan xeral de ordenación municipal de Santiago de Compostela.
Consellería de Infraestruturas e Vivenda — III. Outras disposicións — 15/09/2017

De conformidade cos artigos 8 e 9 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade á encomenda de xestión da Consellería de Infraestruturas e Vivenda ao Instituto Galego de Vivenda e Solo para a realización de traballos técnicos que se susciten no expediente de contratación relativo á redacción do proxecto de construción dun novo edificio administrativo para a Xunta de Galicia, así como a modificación urbanística do Plan xeral de ordenación municipal de Santiago de Compostela, que ten as seguintes características:
– Obxecto: realización das actuacións de carácter técnico que se susciten no expediente de contratación relativo á redacción do proxecto de construción dun novo edificio administrativo para a Xunta de Galicia, así como a modificación urbanística do Plan xeral de ordenación municipal de Santiago de Compostela.
– Natureza e alcance da xestión encomendada: esta encomenda ten natureza intersubxectiva ao realizarse entre órganos (Consellería de Infraestruturas e Vivenda e Instituto Galego da Vivenda e Solo) dotados de personalidade xurídica propia e ser o Instituto Galego da Vivenda e Solo medio propio e servizo técnico da Administración xeral da Comunidade Autónoma de Galicia e dos poderes adxudicadores dependentes dela.
– Prazo de vixencia: desde a súa sinatura, que tivo lugar o 31 de xullo de 2017, ata a extinción do contrato.
– Supostos en que procede a finalización anticipada da encomenda: incumprimento total ou parcial dalgunha das partes ou mutuo acordo.
Santiago de Compostela, 3 de agosto de 2017
EXTRACTO da Orde do 1 de setembro de 2017 pola que se establecen as bases reguladoras e se procede á convocatoria de axudas destinadas a persoas tituladas universitarias en situación de desemprego para a matrícula nun máster universitario oficial ofertado polas universidades do Sistema universitario de Galicia no curso académico 2017/18.
Consellería de Cultura, Educación e Ordenación Universitaria — III. Outras disposicións — 14/09/2017

BDNS (Identif.): 361628.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index):
Primeiro.
Persoas beneficiarias
Persoas desempregadas con titulación universitaria matriculadas no curso 2017/18 nun máster universitario oficial ofertado polas universidades do Sistema universitario de Galicia.
Segundo.
Obxecto
Convocar en réxime de concorrencia competitiva axudas destinadas a financiar os gastos derivados da matrícula nun máster universitario oficial ofertado polas universidades do Sistema universitario de Galicia.
Terceiro.
Bases reguladoras
Publícanse conxuntamente coa convocatoria.
Cuarto.
Orzamento e contía das axudas
O importe global previsto na orde é de 200.000 €.
A contía da axuda cubrirá o importe correspondente a 60 créditos de primeira matrícula do máster universitario segundo os prezos públicos establecidos no anexo do Decreto 65/2017, do 6 de xullo, polo que se fixan os prezos públicos pola prestación de servizos académicos e administrativos nas universidades do Sistema universitario de Galicia para o curso académico 2017/18 (DOG nº 134, do 14 de xullo).
Para os incluídos no punto 1.2 do anexo do decreto, a contía máxima asignada será de 1.788,6 euros para os da epígrafe A) e de 1.215 euros para os da epígrafe B).
Para os incluídos no punto 1.3 do anexo do decreto, a contía máxima asignada será de 1.881,6 euros para os da epígrafe A) e de 1.296,6 euros para os da epígrafe B).
Quinto.
Prazo de presentación de solicitudes
Será dun mes, contado desde o día seguinte ao da publicación da convocatoria no
Diario Oficial de Galicia
. Entenderase como último día do prazo o correspondente ao mesmo ordinal do día da publicación.
Santiago de Compostela, 1 de setembro de 2017
RESOLUCIÓN do 8 de setembro de 2017 pola que se modifica a Resolución do 13 de xuño de 2017 pola que se regula o procedemento para a concesión das axudas para a subministración de froitas frescas, castañas e leite líquido de consumo ao alumnado de centros escolares e se convocan para o curso escolar 2017/18, e de convocatoria da declaración de participación para o curso escolar 2018/19.
Fondo Galego de Garantía Agraria — III. Outras disposicións — 14/09/2017

A Resolución do Fondo Galego de Garantía Agraria do 13 de xuño de 2017 (DOG núm. 118, do 22 de xuño) regula o procedemento para a distribución de froitas frescas, castañas e leite líquido de consumo ao alumnado de centros escolares e convoca as axudas para o curso escolar 2017/18.
No artigo 31, de financiamento, precísase a aplicación orzamentaria e o importe previsto para o financiamento destas axudas para o curso escolar 2017/18, que é de 252.589,25 euros para o exercicio 2017 e de 757.767,75 euros para o exercicio 2018, resultando o importe máximo da convocatoria de 1.010.357 euros. Porén, non é posible deducir o importe de axuda para o programa de froita e para o programa de leite.
Para dotar de maior transparencia o programa escolar, e tal e como establece o Regulamento (UE) nº 2016/791 do Parlamento Europeo e do Consello, do 11 de maio de 2016, cómpre separar as dotacións orzamentarias para o programa de froitas e para o programa de leite, asignándolle a cada un deles un importe determinado.
Tamén é necesario corrixir unha errata detectada no anexo I da Resolución do 13 de xuño.
En consecuencia, e de conformidade co disposto na Lei 9/2007, do 13 de xuño, de subvencións de Galicia,
Artigo 1
O artigo 31.1 queda redactado da seguinte maneira:
Esta convocatoria finánciase con cargo á aplicación orzamentaria 13.80.713F.779.0, proxecto 2008 00008, do orzamento de gastos do Fondo Galego de Garantía Agraria para o curso 2017/18, polo importe máximo de 1.010.357 euros, segundo as seguintes anualidades e programas:
Ano 2017: 252.589,25 euros. 84.196,40 euros corresponden ao programa de froita e 168.392,85 euros ao programa de leite.
Ano 2018: 757.767,75 euros. 252.589,30 euros corresponden ao programa de froita e 505.178,45 euros ao programa de leite.
Artigo 2
Cómpre facer a seguinte corrección no título das columnas correspondentes aos importes aplicables aos produtos das alíneas a) e b) do anexo I.
Onde pon: «Importe aplicable ao produto (€/kg)», debe poñer: «Importe máximo aplicable ao produto (€/kg)».
Disposición adicional única
As modificacións recollidas nesta resolución non afectan o prazo de presentación de solicitudes establecido na Resolución do 13 de xuño (DOG núm. 118, do 22 de xuño).
Disposición derradeira
Esta resolución producirá efectos o mesmo día da súa publicación no
Diario Oficial de Galicia
.
Santiago de Compostela, 8 de setembro de 2017
RESOLUCIÓN do 5 de setembro de 2017 pola que se dá publicidade dos convenios de colaboración subscritos por este organismo no segundo cuadrimestre do ano 2017.
Escola Galega de Administración Pública — III. Outras disposicións — 13/09/2017

En virtude do establecido no artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro),
Darlle publicidade á relación dos convenios subscritos pola Escola Galega de Administración Pública nos meses de maio, xuño, xullo e agosto do ano 2017, que se incorpora como anexo a esta resolución.
Santiago de Compostela, 5 de setembro de 2017
RESOLUCIÓN do 30 de agosto de 2017, da Dirección Xeral de Mobilidade, pola que se modifica a Resolución do 7 de marzo de 2017 pola que se convocan as probas de constatación da competencia profesional para o desempeño das funcións de xestor de transporte en empresas de transporte por estradas (Diario Oficial de Galicia número 51, do 14 de marzo).
Consellería de Infraestruturas e Vivenda — III. Outras disposicións — 13/09/2017

Artigo único. De conformidade coas previsións contidas no Regulamento 1071/2009, do 21 de outubro; na Lei orgánica 5/1987, do 30 de xullo; na Lei 16/1987, do 30 de xullo; no Real decreto 1211/1990, do 28 de setembro, e na Orde do Ministerio de Fomento do 28 de maio de 1999, e de acordo coa autorización conferida pola Orde da Consellería de Ordenación do Territorio e Obras Públicas do 8 de xuño de 1989, modifícase a composición do tribunal designado na base decima primeira da Resolución do 7 de marzo de 2017 que se cita no encabezamento, no seguinte sentido:
Noméase como presidenta suplente a: Mª Carmen Arnoso Calvo.
Noméase como secretario a: Enrique Álvarez Romero, que substitúe a David Conde Varela.
Noméase como vogal suplente a: Tamara Subiela Gómez, que substitúe a Ignacio Maestro Saavedra.
Santiago de Compostela, 30 de agosto de 2017
ORDE do 7 de setembro do 2017 pola que se modifica o prazo de presentación da licenza municipal de obra e dos diferentes permisos administrativos previstos na Orde do 29 de marzo de 2017 pola que se establecen as bases reguladoras das axudas para o apoio aos investimentos nas explotacións agrícolas, para a creación de empresas para os agricultores mozos e para a creación de empresas para o desenvolvemento de pequenas explotacións, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2014-2020.
Consellería do Medio Rural — III. Outras disposicións — 13/09/2017

A Orde do 29 de marzo de 2017 (publicada no DOG núm. 64, do 31 de marzo) pola que se establecen as bases reguladoras das axudas para o apoio aos investimentos nas explotacións agrícolas, para a creación de empresas para os agricultores mozos e para a creación de empresas para o desenvolvemento de pequenas explotacións, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2014-2020, establece no artigo 7 como prazo máximo para presentar a correspondente licenza municipal de obras ou calquera outro permiso administrativo o 15 de setembro de 2017.
Ante as peticións de diferentes organismos para prolongar o dito prazo co fin de poder emitir os preceptivos permisos, cómpre ampliar o dito prazo de presentación da licenza municipal e do resto dos permisos administrativos.
En consecuencia, de conformidade co previsto no artigo 30.1.3 do Estatuto de autonomía de Galicia e no uso das facultades que me confire a Lei 9/2007, do 13 de xuño, de subvencións de Galicia, e no uso das competencias que me confire a Lei 1/1983, do 22 de febreiro, reguladora da Xunta e da súa Presidencia,
Artigo único
A data de presentación da licenza municipal e do resto dos permisos administrativos prevista no artigo 7 da Orde do 29 de marzo de 2017 de ata o 15 de setembro de 2017 amplíase ata o 16 de outubro de 2017, inclusive.
Disposición derradeira única. Entrada en vigor
Esta orde producirá efectos desde o día seguinte ao da súa publicación no Diario Oficial de Galicia.
Santiago de Compostela, 7 de setembro de 2017
RESOLUCIÓN do 5 de setembro de 2017, da Dirección Xeral de Enerxía e Minas, pola que se dá publicidade ás resolucións da Consellería de Economía, Emprego e Industria, do 10 e 11 de xullo de 2017, de concesión e inadmisión de axudas ao abeiro da Orde do 22 de decembro de 2016 pola que se establecen as bases reguladoras para a concesión de subvencións, en réxime de concorrencia non competitiva, para o pagamento de parte da factura eléctrica a través do tícket eléctrico social de Galicia, e se procede á súa convocatoria para o ano 2017 (Diario Oficial de Galicia número 10, do 16 de xaneiro).
Consellería de Economía, Emprego e Industria — III. Outras disposicións — 13/09/2017

De conformidade co disposto no artigo 45.1 da Lei 39/2015, do 1 de outubro, do procedemento administrativo común das administracións públicas, e no artigo 11 das bases reguladoras da Orde do 22 de decembro de 2016 pola que se establecen as bases reguladoras para a concesión de subvencións, en réxime de concorrencia non competitiva, para o pagamento de parte da factura eléctrica a través do tícket eléctrico social de Galicia, procédese por medio desta resolución a dar publicidade ás resolucións da Consellería de Economía, Emprego e Industria, do 10 e 11 de xullo de 2017, polas que se conceden e inadmiten axudas solicitadas ao abeiro da citada Orde do 22 de decembro de 2016 (1ª resolución).
Os interesados poderán consultar a información detallada das resolucións no seguinte enderezo https://ticketelectrico.xunta.es/dxem/consulta/, así como no enlace habilitado na páxina web da Consellería de Economía, Emprego e Industria.
Así mesmo, fáiselles saber aos interesados que contra as citadas resolucións, que son definitivas en vía administrativa, cabe interpoñer, se é o caso:
1. Recurso potestativo de reposición, ante o conselleiro de Economía, Emprego e Industria, no prazo dun mes, desde o día seguinte ao da súa publicación ou en calquera momento a partir do día seguinte a aquel en que, de acordo con su normativa específica, se produza o acto presunto, segundo o establecido nos artigos 123 e 124 da Lei 39/2015, do 1 de outubro, do procedemento administrativo común das administracións públicas.
2. Recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados desde o día seguinte ao da notificación da resolución, se esta for expresa, ou de seis meses contados a partir do día seguinte a aquel en que se produza o acto presunto.
Santiago de Compostela, 5 de setembro de 2017
RESOLUCIÓN do 17 de agosto de 2017 pola que se substitúen varios membros da Comisión Consultiva Tripartita da Inspección de Traballo e Seguridade Social.
Consellería de Economía, Emprego e Industria — II. Autoridades e persoal — 12/09/2017

A Orde do 21 de febreiro de 2008 (DOG nº 45, do 4 de marzo) pola que se crea a Comisión Consultiva Tripartita da Inspección de Traballo e Seguridade Social establece no seu artigo 1 a creación da dita comisión como órgano colexiado asesor da Comisión Territorial da Inspección de Traballo e Seguridade Social da Comunidade Autónoma de Galicia.
Concretamente no seu artigo 2 establécese a composición e o procedemento de designación das persoas membros da Comisión Consultiva Tripartita da Inspección de Traballo e Seguridade Social.
Producidos cambios na organización empresarial Confederación de Empresarios de Galicia- CEG e nas organizacións sindicais Confederación Intersindical Galega CIG e Sindicato Nacional de Comisións Obreiras CC.OO., e conforme o previsto no artigo 2.4 da devandita orde realízanse as propostas de nomeamento das persoas titulares e suplentes por parte das anteditas organizacións empresariais e sindicais.
En consecuencia, no exercicio das atribucións conferidas de conformidade co disposto no artigo 34 da Lei 1/1983, do 22 de febreiro, de normas reguladoras da Xunta e da súa Presidencia,
Artigo único. Substitución de vogais
1. Nomear como vogal da Comisión Consultiva Tripartita da Inspección de Traballo e Seguridade Social de Galicia, por proposta da organización empresarial, a persoa que se relaciona a continuación:
– Pola Confederación de Empresarios de Galicia-CEG.
Titular: Marina Graña Bermúdez.
2. Nomear como vogais da Comisión Consultiva Tripartita da Inspección de Traballo e Seguridade Social de Galicia, por proposta das organizacións sindicais, as persoas que se relacionan a continuación:
– Por proposta da Confederación Intersindical de Galicia-CIG.
Titular: Francisco X. Cartelle Pérez.
Suplente: Francisco Xavier González Sio.
– Por proposta do Sindicato Nacional de Comisións Obreiras-CC.OO.
Titular: Maica Bouza Seoane.
Suplente: Carmen Adela Sabio Sanz.
Disposición derradeira única. Entrada en vigor
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 17 de agosto de 2017
EXTRACTO da Orde do 31 de agosto de 2017 pola que se convocan os premios extraordinarios nas ensinanzas artísticas profesionais nas modalidades de Música, de Danza, e de Artes Plásticas e Deseño na Comunidade Autónoma de Galicia correspondentes ao curso 2016/17.
Consellería de Cultura, Educación e Ordenación Universitaria — III. Outras disposicións — 11/09/2017

BDNS (Identif.): 361521.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob. es/bdnstrans/index):
Primeiro. Persoas beneficiarias
Alumnado que finalizou os estudos profesionais de Música, os estudos profesionais de Danza ou de ciclos formativos de grao superior de Artes Plásticas e Deseño no curso 2016/17 nos centros docentes da Comunidade Autónoma de Galicia, cunha nota media igual ou superior a 8,75 nos dous últimos cursos das ensinanzas profesionais de Música e Danza ou cunha nota media final igual ou superior a 8,75 no ciclo formativo de grao superior de Artes Plásticas e Deseño cursado.
Segundo. Obxecto
Convocar premios extraordinarios de ensinanzas artísticas profesionais para o alumnado que finalizou os estudos profesionais de Música, os estudos profesionais de Danza ou de ciclos formativos de grao superior de Artes Plásticas e Deseño no curso 2016/17 nos centros docentes da Comunidade Autónoma de Galicia.
Terceiro. Bases reguladoras
Orde do 31 de agosto de 2017 pola que se convocan os premios extraordinarios nas ensinanzas artísticas profesionais nas modalidades de Música, de Danza, e de Artes Plásticas e Deseño na Comunidade Autónoma de Galicia correspondentes ao curso 2016/17.
Cuarto. Importe
A dotación total é de 5.100 euros e non poderá exceder os 850 euros por premio.
Quinto. Prazo de presentación de solicitudes
O prazo de presentación de solicitudes será de 20 días desde o día seguinte ao da publicación desta orde no Diario Oficial de Galicia.
Santiago de Compostela, 31 de agosto de 2017
RESOLUCIÓN do 29 de agosto de 2017, da Dirección Xeral de Relacións Exteriores e coa Unión Europea, pola que se fan públicas as axudas concedidas ao abeiro da Orde do 15 de maio de 2017 pola que se aproban as bases reguladoras da concesión de subvencións, en réxime de concorrencia competitiva, para a execución de proxectos de acción humanitaria no exterior e se procede á súa convocatoria para o ano 2017.
Vicepresidencia e Consellería de Presidencia, Administracións Públicas e Xustiza — III. Outras disposicións — 13/09/2017

Conforme o establecido no artigo 17 da Orde do 15 de maio de 2017 pola que se aproban as bases reguladoras da concesión de subvencións, en réxime de concorrencia competitiva, para a execución de proxectos de acción humanitaria no exterior e se procede á súa convocatoria para o ano 2017, unha vez ultimada a concesión de axudas, publicarase no Diario Oficial de Galicia a relación das concedidas, con indicación das entidades beneficiarias, contía e finalidade.
Na súa virtude,
Publicar no Diario Oficial de Galicia as axudas concedidas pola Resolución do director xeral de Relacións Exteriores e coa Unión Europea do 1 de agosto de 2017, de conformidade coa disposición adicional primeira da Orde do 15 de maio de 2017 (DOG núm. 101, do 30 de maio) para a execución de:
– 5 proxectos de acción humanitaria no exterior que executarán as organizacións non gobernamentais de cooperación ao desenvolvemento (ONGD), por un importe global de trescentos mil euros (300.000 €), nas contías, beneficiarios e finalidade que se relacionan no anexo desta resolución.
Santiago de Compostela, 29 de agosto de 2017
RESOLUCIÓN do 4 de setembro de 2017 pola que se amplía o prazo de presentación de solicitudes da Resolución do 7 de xullo de 2017 pola que se lle dá publicidade ao acordo do Consello de Dirección que aproba as bases reguladoras do Programa de bolsas formativas para a realización de proxectos de mellora das pemes galegas, e se procede á súa convocatoria en réxime de concorrencia competitiva.
Instituto Galego de Promoción Económica — III. Outras disposicións — 12/09/2017

Mediante Resolución do 7 de xullo de 2017 publicouse o acordo do Consello de Dirección do Instituto Galego de Promoción Económica que aprobou as bases reguladoras do Programa de bolsas formativas para a realización de proxectos de mellora das pemes galegas e procedeuse á súa convocatoria en réxime de concorrencia competitiva (DOG nº 137, do 19 de xullo).
No punto segundo do Resolvo establécese que o prazo de presentación de solicitudes rematará o 14 de setembro de 2017.
Debido á coincidencia en período non lectivo do prazo de presentación de solicitudes, co fin de incrementar no posible a oportunidade de acollerse ás axudas por parte dos beneficiarios, considérase conveniente ampliar o prazo de presentación de solicitudes ata o 29 de setembro de 2017.
Por todo o anterior, de conformidade co disposto no artigo 32 da Lei 39/2015, do 1 de outubro, do procedemento administrativo común das administracións públicas, e dado que non se causan prexuízos a terceiros,
Primeiro. Ampliar ata o 29 de setembro de 2017 o prazo de presentación de solicitudes establecido no punto segundo do Resolvo da Resolución do 7 de xullo de 2017 pola que se lle dá publicidade ao acordo do Consello de Dirección que aproba as bases reguladoras do Programa de bolsas formativas para a realización de proxectos de mellora das pemes galegas, e se procede á súa convocatoria en réxime de concorrencia competitiva.
Segundo. Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 4 de setembro de 2017
RESOLUCIÓN do 5 de setembro de 2017, da Secretaría Xeral da Emigración, pola que se amplía a dotación orzamentaria da Resolución do 6 de marzo de 2017, pola que se aproban as bases reguladoras para a concesión das axudas extraordinarias a persoas emigrantes galegas retornadas e se procede á súa convocatoria para o ano 2017.
Vicepresidencia e Consellería de Presidencia, Administracións Públicas e Xustiza — III. Outras disposicións — 14/09/2017

A Resolución do 6 de marzo de 2017, da Secretaría Xeral da Emigración, pola que se aproban as bases reguladoras para a concesión das axudas extraordinarias a persoas emigrantes galegas retornadas e procédese á súa convocatoria para o ano 2017, publicada no DOG núm. 52, do 15 de marzo de 2017, recolle no seu artigo 2, que para a concesión destas axudas destinarase un crédito de douscentos mil euros (200.000 €) con cargo á aplicación orzamentaria 04.30.312C.480.2, dos orzamentos xerais da Comunidade Autónoma de Galicia para o ano 2017. Este importe poderá ser ampliado de conformidade co disposto na Lei 9/2007, do 13 de xuño, de subvencións de Galicia, e na Lei 3/2017, do 13 de xullo, de impulso ao crecemento económico e reforzo do gasto social e de modificación da Lei 1/2017, do 8 de febreiro, de orzamentos xerais da Comunidade Autónoma de Galicia para o ano 2017.
O crédito destinado inicialmente a esta convocatoria resulta insuficiente tanto polo volume de solicitudes presentadas como polo aumento das dotacións para paliar a difícil situación que están a vivir os galegos de Venezuela que prevé a Lei 3/2017, do 13 de xullo, de impulso ao crecemento económico e reforzo do gasto social e de modificación da Lei 1/2017, do 8 de febreiro, de orzamentos xerais da Comunidade Autónoma de Galicia para o ano 2017.
Por todo o exposto, e no exercicio das facultades que me confire a disposición adicional segunda do Decreto 76/2017, do 28 de xullo, de estrutura orgánica dos órganos superiores e de dirección dependentes da Presidencia da Xunta de Galicia,
Artigo único
Primeiro. Amplíase a dotación orzamentaria prevista na Resolución do 6 de marzo de 2017, da Secretaría Xeral da Emigración, pola que se aproban as bases reguladoras para a concesión das axudas extraordinarias a persoas emigrantes galegas retornadas e procédese á súa convocatoria para o ano 2017, na contía de 200.000 euros na aplicación 04.30.312C.480.2.
Segundo. Esta ampliación non afecta o prazo para a presentación de solicitudes establecido en dita resolución nin ao resto do seu articulado.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 5 de setembro de 2017
RESOLUCIÓN do 23 de agosto de 2017, da Dirección Xeral de Comercio e Consumo, pola que se publican as subvencións concedidas ao abeiro da Orde do 12 de abril de 2017 pola que se establecen as bases reguladoras para a concesión, en réxime de concorrencia competitiva, das subvencións aos concellos galegos, ás asociacións e ás cooperativas de persoas praceiras dos mercados e prazas de abastos para a consecución de mercados de excelencia, e se procede á súa convocatoria para o ano 2017 (código de procedemento IN223A).
Consellería de Economía, Emprego e Industria — III. Outras disposicións — 04/09/2017

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 23 das bases reguladoras da orde, procédese á publicación das subvencións concedidas por resolución do conselleiro de Economía, Emprego e Industria relacionadas no anexo.
Norma reguladora: Orde do 12 de abril de 2017 pola que se establecen as bases reguladoras para a concesión, en réxime de concorrencia competitiva, das subvencións aos concellos galegos, ás asociacións e ás cooperativas de persoas praceiras dos mercados e prazas de abastos para a consecución de mercados de excelencia, e se procede á súa convocatoria para o ano 2017 (código de procedemento IN223A).
Crédito orzamentario: 900.000,00 €.
Aplicación orzamentaria:
Santiago de Compostela, 23 de agosto de 2017
CORRECCIÓN DE ERROS. Orde do 18 de xullo de 2017 pola que se aproban as bases reguladoras para a concesión de subvencións destinadas a incentivar o emprego autónomo e a contratación de persoas mozas inscritas no Sistema nacional de garantía xuvenil, a través do Programa I (emprego autónomo), Programa II (fomento da contratación por conta allea) e Programa III (programas de cooperación coas entidades sen ánimo de lucro), convocatoria do ano 2017.
Consellería de Economía, Emprego e Industria — III. Outras disposicións — 04/09/2017

Advertidos erros na citada orde, publicada no
Diario Oficial de Galicia
número 148, do venres 4 de agosto de 2017, cómpre realizar as seguintes correccións:
Na páxina 36889, no artigo 44.1, onde di: «Para a tramitación deste procedemento consultaranse automaticamente os datos incluídos nos seguintes documentos elaborados polas administracións públicas, segundo figura no anexo I-A, para as persoas solicitantes: a) DNI ou NIE da persoa solicitante ou representante», debe dicir: «Para a tramitación deste procedemento consultaranse automaticamente os datos incluídos nos seguintes documentos elaborados polas administracións públicas, segundo figura no anexo I-A, para as persoas solicitantes: a) DNI ou NIE da persoa solicitante ou representante. Se a persoa solicitante é xurídica, NIF da empresa».
Na páxina 36899, no artigo 52.1, onde di: «Para a tramitación deste procedemento consultaranse automaticamente os datos incluídos nos seguintes documentos elaborados polas administracións públicas, segundo figura no anexo I-B, para as persoas solicitantes: a) DNI ou NIE da persoa solicitante ou representante», debe dicir: «Para a tramitación deste procedemento consultaranse automaticamente os datos incluídos nos seguintes documentos elaborados polas administracións públicas, segundo figura no anexo I-B, para as persoas solicitantes: a) DNI ou NIE da persoa solicitante ou representante. Se a persoa solicitante é xurídica, NIF da empresa».
En consecuencia, modifícanse tamén os anexos I-A e I-B referenciados nos artigos 44.1 e 52.1, respectivamente.
Na páxina 36897, no artigo 5.1.d), onde di: «Se é o caso, TA2 de baixa das persoas traballadoras indefinidas contratadas que causaron baixa por dimisión, morte, xubilación, incapacidade permanente, total, absoluta ou grande invalidez da persoa traballadora ou por resolución durante o período de proba», debe dicir: «Se é o caso, documentos acreditativos das baixas previstas no artigo 48.4».
De acordo co anterior, modifícanse os anexos I-A, I-B, II-A e II-B para corrixir as causas de baixa que constan neles.